FC Midtjylland har sikret sig endnu et talent til ulveflokken.

Superliga-klubben henter forsvarsspilleren Hosine Bility, der skifter fra Croydon Kings i Australien. Den 17-årige midtstopper har været til prøvetræning i FC Midtjylland, og han har altså efterladt så godt et indtryk, at ulvene har valgt at tilknytte ham.

Hosine Bility er 187 centimeter høj og har i denne sæson spillet 13 kampe i forsvaret for Croydon Kings i Australien. Bility er født i Guinea af liberianske forældre, men da han rundede fem år, flyttede familien til Australien.

Croydon Kings bekræfter Hosine Bilitys skifte på klubbens Twitter-profil, men FC Midtjylland har ikke selv meldt noget ud. Tipsbladet.dk har forsøgt at få en kommentar fra administrerende direktør Claus Steinlein og bestyrelsesformand Rasmus Ankersen, men de er ikke vendt tilbage på vores henvendelse.

Croydon Kings congratulates Hosine Bility on signing with FC Midtjylland and wishes him the best of luck for his move to Denmark! #Kings pic.twitter.com/I7WjrEV94V

— Croydon Kings FC (@CroydonKingsFC) 21. juli 2017